# data[].attributes.body
Her et eksempel på en studerende, der fik et sommerferiejob som vært på "Det Lille Mememageri" på Radio27syv... fordi hun nørdede - og nørder - memes.

# data[].attributes.attachment_link.description
I programmet fremstiller panelet mindst ti memes således, at vi alle får noget at more os over på de sociale medier, når vi går på weekend.

# data[].attributes.body
Her et eksempel på en studerende, der fik solgt sin afsluttende opgave på 1. semester. Artiklen er blevet tilpasset mediet - bl.a. med flere baggrundsoplysninger om branchen. Brug Infomedia for at få adgang til hele artiklen.

# data[].attributes.attachment_link.title
Kameratelefoner og nethandel fik Lars til at lukke sit livsværk

# data[].attributes.attachment_link.description
Den 52-årige Lars Hobel drev igennem 26 år en fotoforretning i gågaden i Esbjerg. Han måtte dreje nøglen om som konsekvens af kameratelefoner og nethandel.

# data[].attributes.body
Her et eksempel på en studerende, der fik solgt sit erfaringsinterview på 1. semester. Artiklen er efterfølgende skrevet lidt om. Brug Infomedia for at få adgang til hele artiklen.

# data[].attributes.attachment_link.title
Jørgen passer selv sin kone med Alzheimer: - Hun gider ikke danse med mig mere

# data[].attributes.attachment_link.description
Jørgen Overgaards kone, Ulla, har gennem de sidste otte år lidt af Alzheimer. Selv om hendes funktioner er meget svækkede, nægter han at overlade...

# data[].attributes.body
Her et eksempel på en studerende, der oplevede noget - og satte sig til tastaturet. Det kom der et indlæg ud af, som blev til en historie i Politikens debatsektion (tjek kommentarsporet for de delte meninger).

# data[].attributes.attachment_link.readable_text
Log ind for at gemme Læs artiklen senere
For at kunne gemme artikler til senere læsning skal du logge ind eller oprette en profil. Når du er logget ind, kan du gemme alle de artikler du vil og altid finde en oversigt over dine gemte artikler under dit navn i øverste højre hjørne.

# data[].attributes.attachment_link.title
Hvad gør døden ved en ung mand? I skæret fra forlygterne ligger en ung mand midt på vejen. Der er ingen tvivl om, at han er død

# data[].attributes.attachment_link.description
I juli stiftede jeg en gæld til et trafikoffer på en mørk bjergvej i Bosnien. Ikke en gæld, der kan gøres op i kroner og øre, men en gæld, som jeg alligevel kommer til at betale af på resten af mit liv.

# data[].attributes.body
Her et eksempel på en studerende, der har brugt sin viden om og interesse for cykelsport. Artiklen er ikke lavet som en opgave på DMJX

# data[].attributes.attachment_link.readable_text
I søndags tog han sin niende sæsonsejr. For et år siden vendte han pølser på en tankstation. I 2019 kører Rasmus Byriel Iversen på World Touren.

Rasmus Byriel Iversen stod med to muligheder, da hans daværende hold, Team Giant-Castelli, lukkede sidste år.

Enten skulle han blive på tankstationen, han havde arbejdet på hele året, og køre for et dansk kontinentalhold, eller også skulle han prøve lykken i udlandet.

Gennem sin træner, Marc Garby, der som rytter selv kørte i Italien, lykkedes det ham at få kontakt til holdet Team Genral Store Bottoli.

- Jeg snakkede med mit gamle hold i Italien og forklarede, at jeg troede rigtig meget på Rasmus, og at han havde haft stor værdi for os på Giant-Castelli. Jeg fortalte dem, at han bare skulle have en masse mad, en cykel og en seng, siger Marc Garby til TV 2 SPORT.

Den 2. januar forlod Rasmus Byriel Iversen forældrenes hus i Marstrup i Sønderjylland for i stedet at indlogere sig i den norditalienske by Domegliara.

Her havde holdet et gammelt hus med en køjeseng, et bad, hvor vandet en gang imellem var varmt, og et gasblus til madlavning.

Valget skulle vise sig at være rigtigt. For med sin niende sejr satte Rasmus Byriel Iversen i søndags punktum for et forment år, der har kastet en World Tour-kontrakt af sig.

Sygdom gav dårlig start

Men desværre fik Rasmus Byriel Iversen ikke den start, han havde håbet på i Italien. Sygdom satte ham tilbage, og holdet begyndte at ytre sin utilfredshed. En dag endte det i en kæmpe skideballe, og han ringede hjem til Marc Garby. Samtalen med træneren blev afgørende.

De snakkede om, at det ikke nytter noget at tænke: "Så kan det også bare være lige meget". Rasmus Byriel Iversen var nødt til at tage ansvar for sin egen succes.

- Det begyndte Rasmus at gøre i de situationer, hvor tingene ikke gik hans vej. Nu lader han sig ikke påvirke af skideballer, hvor han kan blive slået ud. Der er han modnet mere og bliver ved med at kæmpe, siger Marc Garby.

Rasmus Byriel Iversens bedste ven, Mathias Norsgaard, der til daglig kører på Riwal-CeramicSpeed, kunne også mærke problemerne i sæsonstarten. Men efter samtalen med Marc Garby vendte tingene for Rasmus Byriel Iversen.

- Ledelsen var hård ved ham i foråret, og jeg tænkte: "Jeg giver dig maksimalt en måned mere, så er du hjemme i Danmark", husker Mathias Norsgaard.

- Men et par uger senere, havde han jo pludselig vundet tre løb i streg, og så var han jo kongen i Italien.

Efter det tidlige vendepunkt bevarede Rasmus Byriel Iversen momentum.

Et bjergrigt, norditalienske terræn lyder måske ikke som perfekte forhold for en rytter på 80 kilo, men den unge dansker har alligevel taget ni sejre i løbet af året. Den seneste så sent som i søndags, hvor Rasmus Byriel Iversen satte et fornemt punktum for sæsonen.

Alle ni sejre er taget i ensom majestæt. Syv gange har han udnyttet sit hårde punch til at stikke af på en hård bakke eller grusvej og efterfølgende køre alene i mål - i nogle tilfælde med over 60 kilometer tilbage af løbene.

Derudover har 190 centimeter lange Rasmus Byriel Iversen brugt sin enorme power til at sejre i to enkeltstarter. Den italienske cup, Prestigio d'Oro, har han også vundet.

Sprogbarriere blev aldrig et problem

2018 blev en jubelsæson for Rasmus Byriel Iversen, der ud over de personlige sejre også har været en del af landsholdet i både Fredsløbet og PostNord Danmark Rundt.

At skiftet til Italien ville ende lykkeligt var imidlertid langt fra givet på forhånd, for Rasmus Byriel Iversen kendte hverken den italienske kultur eller det italienske sprog.

- Men alligevel har han kunnet kommunikere med dem på en eller anden sjov måde, så han er blevet supergode venner med dem. De er begejstrede for ham og støtter ham, og jeg må sgu sige, at jeg synes det er sejt, siger Mathias Norsgaard Jørgensen.

Det gode forhold til holdkammeraterne har været afgørende for Rasmus Byriel Iversens succes i Italien, mener Marc Garby. For selvom han har vundet mange cykelløb, så går livet stadig op og ned.

- Der kan man hurtigt blive ensom, men fordi han er så vellidt dernede, har der været mange, som har hjulpet ham. Det havde de ikke gjort, hvis han var indelukket, siger Marc Garby.

Sjovt samlingspunkt

Den udadvendte personlighed er ikke noget Rasmus Byriel Iversen har tillagt sig for nylig. I sin barndomsklub i Haderslev, hvor han er født og opvokset, har de altid kendt Rasmus Byriel Iversen som en vellidt og hyggelig fyr.

- Han er bare afslappet og tager sjældent tingene så tungt. Sådan har han altid været. Han er et sjovt samlingspunkt og fortæller gerne en masse historier. Han stikker gerne til folk, men tager også gerne i mod, når man prikker til ham, siger Jeppe Tolbøll, der er formand i Haderslev Starup Cykel Klub.

Rasmus Byriel Iversen har dog også en seriøs og alvorlig side, og netop evnen til at veksle mellem det seriøse og det useriøse er en af hans største kompetencer, mener Jeppe Tolbøll.

- Rasmus har en sund arrogance. Han ved godt, hvad han kan, og hvad han vil, men han er ikke bange for at tage arbejdshandskerne på. Han er ikke et dumt svin på nogen punkter. Han er bare taknemmelig for det, han får, og så ved han godt, hvornår han skal slå hovedet til og være cykelrytter, siger Jeppe Tolbøll.

Har aldrig fået noget foræret

Arbejdshandskerne var vigtige i de to år på Team Giant-Castelli, hvor Rasmus Byriel Iversen primært fungerede som hjælperytter for nogle af holdets store profiler. Når han altså ikke passede sit fuldtidsarbejde som tankpasser.

- Tankstationen lå ude ved motorvejen, så han måtte gå over en mark og hoppe over et hegn for at komme på arbejde. Det var stort set hver dag han var derude. Nogle gange skulle han ind på tanken og arbejde om aftenen efter et cykelløb. Der ikke noget curlingbarn over ham, fortæller Mathias Norsgaard.

Tværtimod. En almindelig dag kunne starte med, at Rasmus Byriel Iversen passede tanken og vendte pølser fra klokken fem om morgenen og syv timer frem, inden eftermiddagen stod på fire timer på cyklen. Andre dage arbejdede han endnu mere.

Selvom den store mængde arbejde var hårdt og kunne slide både fysisk og psykisk på ham, så var Rasmus Byriel Iversen godt rustet til det. Han har nemlig altid skullet tage ansvar for at få tingene til at løbe rundt.

- Han er en meget selvstændig person, og han kan sagtens klare sig selv på alle punkter. Det har han lært hjemmefra. Hans familie har bakket ham rigtig godt op, så længe han har vist at han ville det. Han har altid selv gjort cyklen klar efter løb og træning. På den måde har han aldrig fået noget foræret, siger Jeppe Tolbøll.

Skal nok blive vellidt på World Touren

Næste år tager Rasmus Byriel Iversen steppet op på WorldTouren, hvor han har fået en to-årig kontrakt med Lotto-Soudal. Det har før givet problemer for unge ryttere at tage det fysiske step op, men ifølge træner Marc Garby er det et andet sted, udfordringen ligger for Rasmus Byriel Iversen.

- Med de watt, han kører allerede nu, kan han godt begå sig på WorldTouren. Næste skridt er jo helt sikkert, at han skal tabe sig endnu mere. Måske smide to kilo mere. Det er selvfølgelig en udfordring i forhold til at skulle beholde sin power, siger Marc Garby.

I forbindelse med offentliggørelsen af kontrakten fortalte Rasmus Byriel Iversen, at han regner med at skulle stå i holdets tjeneste næste år.

Og det er den helt rigtige indstilling mener Marc Garby. Han er overbevist om, at Rasmus Byriel Iversen kommer med den fornødne respekt.

For Rasmus Byriel Iversen har cykling altid fyldt meget, siden han selv startede som 10-årig. Alligevel er der andet end watt-tal og træningsintervaller i hans liv.

- Han vader bare ind og snakker med folk om andet end cykling. Det er jo noget, mange cykelryttere kunne lære noget af. Tit snakker vi kun om watt og sådan noget. Der er Rasmus god til at snakke om noget, der rent faktisk giver mening. Han skal sgu nok klare den, siger Mathias Norsgaard.

Om en lille uge slutter Rasmus Byriel Iversens italienske eventyr, når han flyver hjem til Danmark.

Her flytter den 21-årige dansker i første omgang hjem til sine forældre, mens han finder et sted at bo med sin kæreste i Århus, hvor de gerne vil slå sig ned.

Herfra begynder et nyt eventyr for Rasmus Byriel Iversen, når han skal forsøge at klare skærene som professionel cykelrytter, blot et år efter han stod og vendte pølser på en tankstation.

# data[].attributes.attachment_link.title
For et år siden vendte han pølser på tanken - nu skal han køre for Lotto

# data[].attributes.attachment_link.description
I søndags tog han sin niende sæsonsejr. For et år siden vendte han pølser på en tankstation. I 2019 kører Rasmus Byriel Iversen på World Touren. Rasmus Byriel Iversen stod med to muligheder, da hans daværende hold, Team Giant-Castelli, lukkede sidste år.